CELEX: 32010R0929
Language: bg
Date: 2010-10-18 00:00:00
Title: Регламент (ЕС) № 929/2010 на Комисията от 18 октомври 2010 година за изменение на Регламент (ЕО) № 1033/2006 относно разпоредбите на ИКАО, посочени в член 3, параграф 1  Текст от значение за ЕИП

19.10.2010   
            
            
               BG
            
            
               Официален вестник на Европейския съюз
            
            
               L 273/4
            
         РЕГЛАМЕНТ (ЕС) № 929/2010 НА КОМИСИЯТА
   от 18 октомври 2010 година
   за изменение на Регламент (ЕО) № 1033/2006 относно разпоредбите на ИКАО, посочени в член 3, параграф 1
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 552/2004 на Европейския парламент и на Съвета от 10 март 2004 г. относно оперативната съвместимост на европейската мрежа за управление на въздушното движение (Регламента за оперативната съвместимост) (1), и по-специално член 3, параграф 5 от него,
   като взе предвид Регламент (ЕО) № 549/2004 на Европейския парламент и на Съвета от 10 март 2004 г. за определяне на рамката за създаването на Единно европейско небе (Рамковия регламент) (2), и по-специално член 8, параграф 1 от него,
   като има предвид, че:
   
               (1)
            
            
               В приложението към Регламент (ЕО) № 1033/2006 на Комисията от 4 юли 2006 г. за определяне на изискванията за процедурите за полетни планове в предполетната фаза за единното европейско небе (3) се посочват няколко разпоредби, постановени от Международната организация за гражданско въздухоплаване (наричана по-долу ИКАО). След приемането на Регламент (ЕО) № 1033/2006 тези разпоредби бяха изменени от ИКАО. Позоваването в Регламент (ЕО) № 1033/2006 следва да бъде актуализирано, за да бъдат спазени международните правни задължения на държавите-членки, както и да се осигури съгласуване с международната регулаторна рамка.
            
         
               (2)
            
            
               Поради това Регламент (ЕО) № 1033/2006 следва да бъде съответно изменен.
            
         
               (3)
            
            
               Мерките, предвидени в настоящия регламент, са в съответствие със становището на Комитета за единно небе,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложението към Регламент (ЕО) № 1033/2006 точки 1, 2 и 3 се заменят със следното:
   
      
                  „1.
               
               
                  Глава 3, раздел 3.3 (Полетни планове) от приложение 2 на ИКАО — Правила за полети (10-о издание от юли 2005 г., включващо всички поправки до № 42).
               
            
                  2.
               
               
                  Глава 4, раздел 4.4 (Полетни планове) и глава 11, параграф 11.4.2.2 (Съобщения за движението) от ИКАО PANS-ATM док. 4444 (15-о издание от 2007 г., включващо всички поправки до № 2).
               
            
                  3.
               
               
                  Глава 2 (Полетни планове) и глава 6, параграф 6.12.3 (Гранични разчети) от Допълнителни регионални процедури, док. 7030, Европейски (ЕUR) допълнителни регионални процедури (5-о издание от 2008 г., включващо всички поправки до № 2).“
               
            
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   Той се прилага от 15 ноември 2012 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 октомври 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 96, 31.3.2004 г., стр. 26.
   
      (2)  ОВ L 96, 31.3.2004 г., стр. 1.
   
      (3)  ОВ L 186, 7.7.2006 г., стр. 46.